Ami az éjszakai életet illeti, az hibátlan Zakynthoson. Ez különösen igaz a sziget déli partszakaszára - Kalamaki és Laganas városaira. Ez a két település nagyjából a zakynthosi Siófoknak felel meg. Az öt legnépszerűbb klubból négy Laganas városában található. Szóval aki az éjszakai élet miatt érkezik erre a szigetre, az ebben a városban szálljon meg (még ha a strandja nem is olyan jó). A legnépszerűbb klubbok a szigeten a következők: Zero's Club, Waikiki Club, Rescue Club, Ghetto Club és az Argassiban található Barrage Club.